**Slaidiesitluse hea tava**

* Esitlusel on avaslaid, sisuslaidid ja kasutatud allikate slaid.
* Vali esitlusele sobiv kujundusmall, kasuta illustreerimiseks pilte või jooniseid.
* Avaslaidil on pealkiri, autori nimi ja klass (väljaspool kooli ka kooli nimi).
* Teksti suurus sisuslaididel võiks olla vähemalt 28pt, mitte väiksem kui 18pt.
* Teksti ei esitata jutuna, vaid punktide ja alampunktidena, kasuta märksõnu.
* Kasuta loetelude ees ühesugust märgistust ja sarnast kujundust.
* Kui on vaja edastada palju infot, jaga sisu mitmele slaidile.
* Pea meeles 4x4, 5x5 või 6x6 reeglit (nt ühel slaidil on 5 rida teksti, igas reas u 5 sõna).
* Kasuta lihtsasti loetavat kirjastiili, ära kombineeri rohkem kui kahte kirjastiili.
* Kõige parem lugemiseks on vasakpoolne joondus, väldi kesk- ja rööpjoondust.
* Jäta slaidi servadesse ruumi, ära paiguta teksti servast servani.
* Hoidu läbivate suurtähtede kasutamisest.
* Eelista ühtset stiili, kasuta esitlusprogrammi kujundussoovitusi, ka piltide puhul.
* Ära lisa ühele slaidile liiga palju pilte või jooniseid, mõistlik on üks pilt ühel slaidil.
* Ära venita pilte nende algsest suurusest välja (pikaks või laiaks venitatud pildid).
* Juhul kui lisad esitlusele video, tee seda nii, et see on otse slaidilt mahamängitav.
* Väldi kirjut tausta või teksti paigutamist fotole, seda on ebamugav lugeda.
* Kõik kasutatud allikad (nii tekst kui illustratiivne materjal) peavad olema loetletud viimasel slaidil, sh ära nimeta ainult nt Vikipeedia, Google või Postimees, lisama peab ka konkreetsed veebiaadressid või ilmumisandmed.